A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható! 

Bátaszék Város Önkormányzat Képviselő-testületének 2026. október 28-án 
16 órakor megtartandó ülésére

a IX. Bátaszéki Bornapok szakmai és pénzügyi beszámolója

	
Előterjesztő: Ócsai Krisztina ügyvezető

Készítette :   Ócsai Krisztina ügyvezető
                                                             
Törvényességi ellenőrzést végezte:  ----------------------

Tárgyalja:

Pénzügyi és Gazdasági Bizottság 2026.10.27.
Közművelődési, Oktatási, Ifjúsági és Sport Bizottság 2025.10.26.




Tisztelt Képviselő-Testület!


A Bátaszékért Marketing Kft ügyvezetője elkészítette a IX. Bátaszéki Bornapok szakmai és pénzügyi beszámolóját, mely jelen előterjesztés mellékletét képezi.

A IX. Bátaszéki Bornapok látogatottságát, közösségi szerepét és városmarketing-értékét tekintve sikeres rendezvénynek tekinthető. A közel 10 ezres látogatottság azt mutatja, hogy a Bornapok a pandémiát követően ismét jelentős vonzerővel rendelkezik, és a helyi lakosság mellett a térségből, illetve távolabbról is képes vendégeket megszólítani.
A rendezvény közösségi értékét a szüreti felvonulás, a helyi civil közösségek, a borászok és előadók jelenléte, valamint a különböző korosztályokat megszólító programok egyaránt erősítették. A pénteki rocknap kiemelkedő látogatottsága és a vasárnapi magas színvonalú zárókoncert pedig azt igazolta, hogy a közönség továbbra is igényli a minőségi, ismert előadókat és produkciókat.
A Bornapok mára Bátaszék városmárkájának meghatározó elemévé vált. Rendszeres megtartása ezért városmarketing- és közösségi szempontból indokolt. Ugyanakkor a 2026-os év pénzügyi tapasztalatai egyértelműen megmutatták, hogy a rendezvény megfelelő színvonalának fenntartása csak kiszámítható és előre biztosított finanszírozás mellett vállalható.

Kérjük a Tisztelt Képviselő-testületet a szakmai- és pénzügyi beszámolót az alábbi határozati javaslat elfogadásával, hagyják jóvá.







H a t á r o z a t i  j a v a s l a t:

a IX. Bátaszéki Bornapok szakmai- és pénzügyi beszámolójának elfogadására

Bátaszék Város Önkormányzata Képviselő-testülete az IX. Bátaszéki Bornapok szakmai- és pénzügyi beszámolóját a határozat melléklete szerinti tartalommal elfogadja. 

Határidő: 2026. november 15.
				Felelős:   dr. Mihó Beatrix aljegyző
	    (a határozat megküldéséért) 

Határozatról értesül: Bátaszékért Marketing NKft.

                                                                                irattár
